ཨཱན་གྷ་ཝེ་གི་ན་རེ།བརྩམས་ཆོས་མི་གླེང་བར་རྩོམ་པ་པོ་གླེང་བ་ནི་ངོ་མ་སུན་བྱེད་ཅིག་རེད།དེ་ལྟ་བུའི་བརྩམས་སྒྲུང་ནི་ཀློག་མཁན་ལ་ཆེད་དུ་སྟོང་བསམ་བྱེད་པའི་གྲོགས་སུ་བྲིས་པ་ཡིན་ནའང་།རྒྱུ་མཚན་དེ་ལ་བརྟེན་ནས་རྩོམ་མཁན་ཚང་མས་སྟོང་གཡེམ་བྱེད་པ་མི་མཚོན།སྟོང་བསམ་དང་སྟོང་གཡེམ་གཉིས་ལའང་ཁྱད་པར་ཆེན་པོ་ཡོད།སྟོང་བསམ་ནི་ཡིད་དུ་འོང་བ་ཞིག་སྟེ།བརྩེ་དུང་ཕུན་སུམ་ཚོགས་པར་སྟོང་བསམ་བྱ་ཆོག་པ་ལ་འདོད་པ་ཚིམ་པར་ཡང་སྟོང་བསམ་བྱ་ཆོགདེ་ལ་མི་རུང་བ་ཅི་ཡོད།མི་དར་མའི་འཇིག་རྟེན་དུ་ཆེས་དཀོན་པ་ནི་འཆར་སྒོ་དང་སྟོང་བསམ་རང་རེད།འདོད་བརྩེའི་བརྩམས་སྒྲུང་ནི་མངོན་སུམ་གྱི་འཚོ་བ་ལས་རིང་དུ་འདས་པའི་སྟོང་བསམ་གྱི་རྒྱུ་ཆ་ཞིག་བཏོན་པ་ཡིན་ལ།སྟོང་བསམ་ལ་བརྟེན་ནས་མིའི་ལུས་སེམས་གཉིས་ཀ་སྐྱིད་པར་བྱེད་ཅིང་སྤྲོ་རྩེད་ཀྱིས་ཁེངས་པར་བྱེད་པ་ཡིན་པས།ངས་དེ་ལ་སྐྱོན་ཅི་ཡང་ཡོད་པར་མ་མཐོང་།